นักท่องเที่ยวสะสมเข้ามาในประเทศไทยผ่าน Thailand Pass กว่า 1 ล้านคน เร่งเปิดพื้นที่แซนด์บ็อกซ์รับต่างชาติเพิ่ม
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า จำนวนนักท่องเที่ยวที่เดินทางเข้ามาในประเทศไทยวันนี้ 6,618 คน เดินทางเข้ามาประเทศไทยสะสมตั้งแต่ 1 พฤศจิกายน 2564 - 2 มกราคม 2565 จำนวน 282,395 คน  จำนวนนักท่องเที่ยวสะสมที่ลงทะเบียน Thailand Pass ตั้งแต่ 1 พฤศจิกายน 2564 - 2 มกราคม 2565 รวมทั้งสิ้น  1,358,805 คน ได้รับการอนุมัติ 1,063,179 คนททท. กำลังหาแนวทางกระจายนักท่องเที่ยวต่างชาติจากภูเก็ตไปยังพื้นที่อื่นๆ เตรียมเสนอให้ ศบค. พิจารณาเพิ่มพื้นที่ “แซนด์บ็อกซ์” ในพื้นที่ที่เป็นเกาะ หรือที่เรียกว่า Island Approves อาทิ กระบี่ พังงา สมุย เกาะยาว เกาะไหง ไร่เลย์ ฯลฯ รวมถึงพื้นที่อื่นๆ ที่มีลักษณะภูมิประเทศเป็นเกาะ เนื่องจากสามารถบริหารจัดการการเข้า-ออก ของนักท่องเที่ยวได้ง่ายเช่นเดียวกับภูเก็ต